Fridrik I, car Svetog Rimskog Carstva
Fridrik I (njemački: Friedrich I; 1122 – 10. juni 1190), poznatiji kao Fridrik Barbarosa, bio je car Svetog Rimskog Carstva od 1155. do smrti 1190. Izabran je za kralja Njemačke u Frankfurtu 4. marta 1152. i krunisan u Ahenu 9. marta 1152. Zatim je postao kralj Italije 1155, a krunisao ga je papa Hadrijan IV 18. juna 1155. Nakon što je zavladao svim sjevernoitalijanskim gradovima dobio je nadimak Barbarosa. Prije nego što je postao car Svetog Rimskog Carstva, Fridrik je bio vojvoda Švabije (1147–1152) kao Fridrik III. Bio je sin vojvode Fridrika II iz dinastije Hohenštaufen i Judith, kćerke Henrika IX, vojvode Bavarske iz dinastije Velf. Samim tim je poticao iz dvije vodeće dinastije u Njemačkoj, što je bilo presudno kod izbora za cara Svetog Rimskog Carstva. Historičari[ko?] ga smatraju jednim od najvećih careva Svetog Rimskog Carstva.